Eka Beselia

Eka Beselia (sündinud 6. novembril 1971 Senakis) on Gruusia jurist ja poliitik.

Ta on advokaadina kaitsnud eksiili siirdunud endist kaitseministrit Irakli Okruašvilit ja spionaažis süüdistatud fotograaf Giorgi Abdaladzet ning nõustanud poliitikasse tulla soovinud miljardäri Bidzina Ivanišvilit.

Beselia oli Irakli Okruašvili opositsioonilise partei Liikumine Ühtse Gruusia Eest peasekretär. 2008. aastal valiti ta Gruusia parlamenti, kuid ta loobus mandaadist protestiks väidetava valimistulemuste võltsimise vastuhttp://groups.yahoo.com/group/opencaucasus/message/1111. 2010. aastal lahkus ta parteist, põhjendades seda vaadete lahkuminekuga Okruašviliga poliitvangide kohtlemise ja õiglase kohtupidamise küsimustes, teatades et tema arvates on inimõiguste kaitsmine kujunenud poliitilises kliimas esmane prioriteet.http://www.messenger.com.ge/issues/2051_february_24_2010/2051_salome.html

Beselia on ühenduse Solidaarsus Illegaalsete Vangidega (teistel andmetel Solidaarsus Poliitvangidega või Solidaarsus Meelsusvangidegahttp://georgianpeoples.com/print.php?lang=eng&news_id=508) juhthttp://geo.interpressnews.ge/en/justice/30241-eka-beselia-releases-address-regarding-giorgi-abdaladzes-admission-of-guilt.html ja tuntud vangide õiguste eest võitleja.

2008. aastal anti Beselia 15-aastane poeg Rati Milorava kohtu alla süüdistatuna poevalvuri solvamises ja grupiviisilises huligaansuses.http://georgiandaily.com/index.php?option=com_content&task=view&id=3809&Itemid=134

2009. aastal anti Beselia vend ja poeg kohtu alla süüdistatuna isiku solvamises ja füüsilises ründamises ning vastuhakkamises politseile. Beselia, kes kohtus oma poega kaitsjana esindas, avaldas arvamust, et süüdistuste tegelikuks ajendiks oli tema poliitiline tegevus.http://www.humanrights.ge/index.php?a=main&pid=7947&lang=eng

 Viited 

Kategooria:Gruusia poliitikud
Kategooria:Gruusia juristid
Kategooria:Sündinud 1971